jkorsvik/nowiki_second_scrape_merged huggingface dataset:
Søren Abildgaard

Søren Abildgaard (født 18. februar 1718 i Flekkefjord, død 2. juli 1791) var en dansk-norsk tegner.
Han var sønn av toller Peder Abildgaard i Flekkefjord og Anne Sørensdatter, gikk på skole i Kristiansand og ble student i 1737. Noen eksamen tok han imidlertid ikke, men på grunn av et tidlig utviklet tegnetalent kunne han finne et nøysomt utkomme, og alt 1739 ble han gift med Anne Margrethe Bastholm. I 1751 malte han et portrett av Langebek, og i 1753 og 1754 fulgte han denne som ledsager på reise i Sverige og i Østersjøprovinsene, for å ta faksimiler av håndskrifter og tegne de segl og dokumenter som kunne ha interesse for Danmarks historie.
Hans første interesser gikk i retning av naturvitenskapene, og han hadde en utviklet sans for deres praktiske anvendelse, slik det viser seg i en rekke økonomiske småskrifter, som «Om Kalk og Kalkbrænderi», «Om Mergel», «Om Tørveproduktion», «Om Bilantserts i Norge», «Om Stutteri og Fiskeri», osv. Selv under reisen med Langebek fikk han tid til å finne opp en leirblanding til porselen, som han lot brenne i Stockholm. Ifølge Langebek tilbød den svenske regjering ham et par hundre «plåtar» for oppfinnelsen, men han tok ikke imot dem.
Da Abildgaard kom tilbake fra sin to års reise med Langebek, hadde en annen overtatt hans forrige stilling. Han søkte da i 1755 om å bli arkivtegnemester ved det kongelige Gehejmearkiv, inntil han kunne skaffe seg et levebrød. Ansøkningen, som var varmt anbefalt av Langebek, ble innvilget i september samme år, men embetet var ulønnet, og allerede i januar 1756 leverte Abildgaard en ny ansøkning om å få avtegne monumenter i København og i provinsene, mot et gratiale på 300 kr. og fri reise. Også denne ansøkningen fikk Langebeks anbefaling og ble innvilget i samme måned, til ergrelse for samleren, høyesterettsassessor Klevenfeldt, som tidligere hadde latt segl og gravstener avtegne, og derfor betraktet Abildgaards planer som et inngrep i sitt domene.
Abildgaards reiser strakte seg gjennom et tidsrom av 21 år, mellom 1756 og 1776. Hans 918 tegninger er utført med tusj, enkelte med farge. De aller fleste forestiller gravmonumenter, siden man på den tiden var mest interessert i monumenter som bar årstall, navn og inskripsjoner. Tegningene viser en for sin tid banebrytende bestrebelse for korrekt gjengivelse av proporsjonene og for inngående detaljer. På reisene var ikke Abildgaard bare interessert i gravstener, men han spurte også etter gamle dokumenter og portretter på herregårdene han besøkte, og i kirkene gjorde han notiser om inventargjenstander, som bar navn og våpenmerker, om klokkeinnskrifter og om epitafier. Abildgaard var den første sakkyndige antikvar som reise gjennom Danmark og lette etter opplysninger om minnesmerker. Han var far til vitenskapsmannen Peter Christian og maleren Nicolai Abildgaard.


== Referanser ==


== Kilder ==
Dansk biografisk Lexikon
Sverdlilje

Sverdlilje (Iris pseudacorus) er en urteaktig plante som vokser i Norge.


== Utseende ==
Sverdlilje blir mellom en og halvannen meter høy, i sjeldne tilfeller to meter. Bladene blir opp til 90 cm lange og 3 cm brede. Blomstene er kraftig gulfargede, 7–10 cm på tvers, og med typisk iris-form. Frukten er en tørr kapsel som er 4–7 cm lang og inneholder mange blekbrune frø. Sverdlilje blir av mange regnet for å være en svært pen plante.


== Forekomster i Norge ==
Sverdlilje er i Norge først og fremst en kystplante. Den forekommer såvidt i innlandet, i noen kommuner i Hedmark, men ellers holder den seg stort sett til kysten og dalområder innafor. Sverdlilje har nordgrense i Andøy kommune i Nordland, men siden den er så pen har den ofte vært brukt som hageplante og siden naturalisert seg i strøk der den ikke naturlig hører hjemme. Det er antakelig tilfellet der den vokser på innergrensa i Sør-Norge, nærmere bestemt i Åmot kommune.


== Eksterne lenker ==
(en) Sverdlilje – oversikt og omtale av artene i WORMS-databasen 
(en) Sverdlilje i Encyclopedia of Life 
(en) Sverdlilje i Global Biodiversity Information Facility 
(no) Sverdlilje hos Artsdatabanken 
(sv) Sverdlilje hos Dyntaxa 
(en) Sverdlilje hos ITIS 
(en) Sverdlilje hos NCBI 
(en) Sverdlilje hos The International Plant Names Index 
(en) Sverdlilje hos Tropicos 
(en) Kategori:Iris pseudacorus – bilder, video eller lyd på Wikimedia Commons 
(en) Iris pseudacorus – galleri av bilder, video eller lyd på Wikimedia Commons 
Status er: «giftig» ifølge Nyttevekstleksikonet utgitt av Norges sopp- og nyttevekstforbund.
Vårmarihand

Vårmarihand (Orchis mascula) er en plante i orkidéfamilien (marihandfamilien).


== Utseende ==

Vårmarihand er et fargerikt innslag i den norske orkidéfloraen, og blomstrer allerede i mai. Vanligvis har de relativt store blomstene en lilla farge, men de kan variere fra helt hvite til dypt purpurfarga. Blomstene har ofte en umiskjennelig, vond lukt som blir forsterket hvis blomstene plukkes og tas med inn.
Vårmarihand trives i god jord og er et tegn på fruktbart jordsmonn.
En vårmarihandplante strekker seg som regel opp mot 40 centimeter, og den får brede, avrundede blader oppover hele stengelen. En sjelden gang kan bladene ha flekker, noe som er mye vanligere i Dactylorhiza-slekta enn i Orchis-slekta der vårmarihand hører til.


== Forekomster i Norge ==
Vårmarihand er en kystbunden orkidé i Norge. I tillegg foretrekker den at det er kalk i grunnen. Allikevel er planta ganske vanlig, muligens fordi den kan vokse både i skog, myr og på kulturmark. Vårmarihand er dermed ikke freda, og er i rødlistevurderingen 2021 regnet som livskraftig (LC).
I sør har Vårmarihand forekomster langs kysten inn til Ringerike, Kongsberg og indre Telemark og Aust-Agder. Faktisk vokser den til over 100 meter over havet i Bykle. Nordover følger den kysten sammenhengende til Bodø, med flere innlandsforekomster i Trøndelag. Fra Bodø finnes den spredt til Karlsøy i nord-Troms. 


== Referanser ==


== Eksterne lenker ==
(en) vårmarihand i Encyclopedia of Life 
(en) vårmarihand i Global Biodiversity Information Facility 
(no) vårmarihand hos Artsdatabanken 
(sv) vårmarihand hos Dyntaxa 
(en) vårmarihand hos NCBI 
(en) vårmarihand hos The International Plant Names Index 
(en) vårmarihand hos Tropicos 
(en) Kategori:Orchis mascula – bilder, video eller lyd på Wikimedia Commons 
(en) Orchis mascula – galleri av bilder, video eller lyd på Wikimedia Commons 
Orchis mascula – detaljert informasjon på Wikispecies
Hernán Crespo

Hernán Jorge Crespo (født 5. juli 1975 i Florida i Argentina) er en argentinsk fotballtrener og tidligere fotballspiller som er hovedtrener for den brasilianske klubben São Paulo Futebol Clube.Som spiller var han kjent for sin styrke i hodedueller, og for å være en farlig måltyv.


== Biografi ==
Crespo debuterte for River Plate sesongen 1993/94, og scoret 13 mål på 25 ligakamper. Han bidro til at River Plate vant ligatittelen dette året, en bedrift laget gjentok i 1994. I 1996 vant klubben Copa Libertadores, det søramerikanske klubbmesterskapet, og scoret to mål i en av finalekampene Buenos Aires.
Han dro til Italia og Parma i august 1996, etter at han hadde blitt toppscorer i OL 1996 i Atlanta, der Argentina tok sølvmedalje. I 1999 vant Parma både den italienske cupen og UEFA-cupen.
I 2000 ble Crespo solgt til Lazio. Første sesong i Lazio ble han toppscorer i Serie A med 26 mål.
I september 2002 signerte Crespo for Inter, hvor han skulle erstatte Ronaldo. Overgangssummen var 40 millioner euro.
I august 2003 flyttet han så til Chelsea. Her spilte han én sesong før han ble lånt ut til AC Milan i Serie A i 2004. Med Milan spilte han i Champions League-finalen mot Liverpool. Milan ledet 3-0 etter første omgang, og Crespo hadde scoret to av målene. Som kjent kom Liverpool sterkt tilbake i andre omgang, utlignet til 3-3 og vant straffesparkkonkurranse.
Crespo kom deretter tilbake til Chelsea FC, og var med i Argentinas tropp til VM 2006 i Tyskland.
Sommeren 2006 ble Crespo lånt ut til Inter for en toårsperiode.
Hernan Crespo har en fetter kalt Enrique Crespo, som også spiller fotball.


== Referanser ==


== Eksterne lenker ==
(en) Hernán Crespo – kategori av bilder, video eller lyd på Commons 
(en) Hernán Crespo på Internet Movie Database 
(en) Hernán Crespo hos The Movie Database 
(de) Hernán Crespo – Munzinger Sportsarchiv 
(en) Hernán Crespo – Olympedia 
(en) Hernán Crespo – Sports-Reference (OL-resultater – arkivert) 
(en) Hernán Crespo – FIFA 
(fr) Hernán Crespo – LÉquipe 
(en) Hernán Crespo – Transfermarkt 
(en) Hernán Crespo – Transfermarkt (manager) 
(en) Hernán Crespo – national-football-teams.com 
(en) Hernán Crespo – WorldFootball.net 
(en) Hernán Crespo – Soccerbase.com 
Hernán Crespo på Twitter 
Hernán Crespo på Facebook 
Hernán Crespo på Instagram
Agustín Delgado

Agustín Javier Delgado Chalá (født 23. desember 1974) er en ecuadoriansk tidligere fotballspiller. Han spilte midtspiss og var også en del av Ecuadors landslag fram til 2006, hvor han passerte Eduardo Hurtado som toppscorer i 2002. Han fikk til sammen 71 kamper og scoret 31 mål for Ecuador.
Under VM 2006 scoret Delgado i Ecuadors åpningskamp mot Polen.


== Referanser ==


== Eksterne lenker ==
Offisielt nettsted 
(en) Agustín Delgado – kategori av bilder, video eller lyd på Commons 
(en) Agustín Delgado – FIFA 
(en) Agustín Delgado – Transfermarkt 
(en) Agustín Delgado – national-football-teams.com 
(en) Agustín Delgado – Soccerbase.com 
(en) Agustín Delgado – Soccerway 
(en) Agustín Delgado – FBref
James Dunn

James Howard Dunn (født 2. november 1901 i New York City i New York, død 1. september 1967 i Santa Monica i California) var en amerikansk skuespiller.
Dunn vant Oscar for beste mannlige birolle for rollen som Johnny Nolan i filmen Det vokser et tre i Brooklyn (1945). Han har fått to stjerner på Hollywood Walk of Fame, en for sitt bidrag innen filmen og den andre for TV.


== Referanser ==


== Eksterne lenker ==
(en) James Dunn på Internet Movie Database 
(sv) James Dunn i Svensk Filmdatabas 
(fr) James Dunn på Allociné 
(en) James Dunn på AllMovie 
(en) James Dunn hos Turner Classic Movies 
(en) James Dunn hos Rotten Tomatoes 
(en) James Dunn hos The Movie Database 
(en) James Dunn hos Internet Broadway Database
Barry Fitzgerald

Barry Fitzgerald (født William Joseph Shields 10. mars 1888 i Dublin i Irland, død 14. januar 1961 samme sted) var en irsk skuespiller.
Fitzgerald vant Oscar for beste mannlige birolle for rollen som pater Fitzgibbon i filmen Vandre min vei (1944). Han har fått to stjerner på Hollywood Walk of Fame, en for sin innsats innen filmen og den andre for TV.


== Filmografi (utvalg) ==
1938 – Det ordner seg nok
1944 – Vandre min vei


== Referanser ==


== Eksterne lenker ==
(en) Barry Fitzgerald på Internet Movie Database 
(sv) Barry Fitzgerald i Svensk Filmdatabas 
(da) Barry Fitzgerald på Filmdatabasen 
(fr) Barry Fitzgerald på Allociné 
(en) Barry Fitzgerald på AllMovie 
(en) Barry Fitzgerald hos Turner Classic Movies 
(en) Barry Fitzgerald hos The Movie Database 
(en) Barry Fitzgerald hos Internet Broadway Database
Anders Svensson

Anders Svensson (født 17. juli 1976 i Annedal i Göteborg) er en svensk fotballspiller. Han spiller på midtbanen for IF Elfsborg og Sveriges landslag. 
Svensson debuterte på landslaget i 1999. Han har en offensiv rolle på midtbanen. Svensson er en hvass frisparkskytter, mange husker frisparkmålet mot Argentina i VM-sluttspillet 2002. Svensson fikk sitt gjennombrudd i IF Elfsborg før han ble profesjonell i Southampton. Fra og med sommeren 2005 var Svensson tilbake i Elfsborg.


== Eksterne lenker ==
(en) Anders Svensson – FIFA 
(en) Anders Svensson – UEFA 
(en) Anders Svensson – Transfermarkt 
(en) Anders Svensson – national-football-teams.com 
(en) Anders Svensson – Soccerbase.com 
(en) Anders Svensson – FootballDatabase.eu 
(en) Anders Svensson – Soccerway 
(en) Anders Svensson – FBref 
(es) Anders Svensson – as.com
Charles Coburn

Charles Douville Coburn (født 19. juni 1877 i Macon i Georgia, død 31. august 1961 i New York) var en amerikansk teater- og filmskuespiller.
Coburn vant Oscar for beste mannlige birolle i 1943, for rollen som Benjamin Dingle i filmen Jo fler dess bedre. Han har fått en stjerne på Hollywood Walk of Fame, for sin innsats innen filmbransjen. Coburn var bestefar til skuespiller James Coburn.
Coburn døde 30. august 1961 av et hjerteinfarkt.


== Filmografi i utvalg ==

1940 – To glade sjømenn

1941 – Kvinnen Eva

1943 – Jo fler dess bedre

1945 – Rhapsody in Blue

1948 – Travkongen

1952 – Apestreker

1953 – Herrer liker blonde piker

1955 – To piker på galeien

1959 – Den glade bigamist


== Referanser ==


== Eksterne lenker ==
(en) Charles Coburn – kategori av bilder, video eller lyd på Commons 
(en) Charles Coburn – galleri av bilder, video eller lyd på Commons 
(en) Charles Coburn på Internet Movie Database 
(sv) Charles Coburn i Svensk Filmdatabas 
(da) Charles Coburn på Filmdatabasen 
(da) Charles Coburn på Scope 
(fr) Charles Coburn på Allociné 
(en) Charles Coburn på AllMovie 
(en) Charles Coburn hos Turner Classic Movies 
(en) Charles Coburn hos Rotten Tomatoes 
(en) Charles Coburn hos The Movie Database 
(en) Charles Coburn hos Internet Broadway Database 
(en) Charles Coburn på Internet Broadway Database
Artikkelen har ingen egenskaper for filmpersondatabaser i Wikidata
(en) Charles Coburn hos Rotten Tomatoes
Religion i Storbritannia

Storbritannias religion er i høy grad preget av de mange historiske omveltninger som har hatt bakgrunn i religiøse konflikter.
Siden lollardismen har man skilt mellom de såkalte «etablerte» kirkene, dvs. de som det offentlige bekjenner seg til, og dissentere, både kristne og ikke-kristne. 
De etablerte kirkene i Storbritannia består idag av den anglikanske kirken Church of England og den presbyterianske Church of Scotland. Det var tidligere en egen Church of Ireland og Church of Wales, men de ble oppløst i  henholdsvis 1871 og 1920. I tillegg er det et stort mangfold av andre religiøse samfunn utenfor de offisielle kirkene, særlig katolske, ortodokse, muslimske, hindu, sikh, buddhistiske, og jødiske.


== Historie ==
Kristendommen kom til De britiske øyer gradvis, så det er vanskelig å tidfeste et bestemt år da området ble kristent. I tillegg til hedenske religioner, ble også den romerske religionen populær. Både keltiske og katolske misjonærer kom til øyene, og så tidlig som i år 664 kom det til et forlik mellom keltiske og katolske geistlige om at katolisismen skulle være enerådende. 
Storbritannia ble etterhvert et viktig knutepunkt for katolisismen – bl.a. var den norskinteresserte Nicholas Breakspear, senere Hadrian IV fra Storbritannia.
Men om katolisismen ble sterk i Storbritannia, hadde også mange av reformasjonens krefter sitt opphav der. Lollardismen i det 14. og 15. århundre, og dissentere som Stephen Langton, John Knox og John Wyclif var britiske.
Den største utfordringen til pavens autoritet kom imidlertid da Henrik VIII utropte seg til den engelske kirkens overhode.


== Trostilhørighet ==

I en spørreundersøkelse i 2007, oppgav et representativt utvalg på 3 000 av befolkningen gjennom dybdeintervjuer følgende trostilknytninger:

Kilde: British Social Attitudes Surveys 2007.


== Referanser ==
Pigg-trehoggorm

Pigg-trehoggormen (vitenskapelig navn Atheris hispidis) er en av mer enn 200 arter i hoggormfamilien. Dette er en lite utbredt art som lever i Zaire og Uganda. 
Lengden til utvokste pigg-trehoggormer er 53–70 cm. Til å være en hoggorm er den relativt tynn. Hunnen er olivenbrun av farge, hannen er gulgrønn. 
Pigg-trehoggormen er nattaktiv og lever for det meste av små pattedyr, frosker og snegler. Hunnen føder 5–12 levende unger i hvert kull.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) Pigg-trehoggorm i Encyclopedia of Life 
(en) Pigg-trehoggorm i Global Biodiversity Information Facility 
(en) Pigg-trehoggorm hos Reptile Database 
(en) Pigg-trehoggorm hos ITIS 
(en) Pigg-trehoggorm hos NCBI 
(en) Kategori:Atheris hispida – bilder, video eller lyd på Wikimedia Commons 
(en) Atheris hispida – galleri av bilder, video eller lyd på Wikimedia Commons 
Atheris hispida – detaljert informasjon på Wikispecies
Van Heflin

Emmett Evan «Van» Heflin jr. (født 13. desember 1910 i Walters i Oklahoma, død 23. juli 1971 i Hollywood i California) var en amerikansk teater- og filmskuespiller. Han vant Oscar for beste mannlige birolle for rollen som Jeff Hartnett i filmen Johnny Eager (1942). Heflin har fått to stjerner på Hollywood Walk of Fame, en for sin innsats innen filmbransjen og en for TV. 


== Filmografi (utvalg) ==

1953 – Shane

1970 – Airport


== Eksterne lenker ==
(en) Van Heflin på Internet Movie Database 
(sv) Van Heflin i Svensk Filmdatabas 
(da) Van Heflin på Filmdatabasen 
(da) Van Heflin på Scope 
(fr) Van Heflin på Allociné 
(en) Van Heflin på AllMovie 
(en) Van Heflin hos Turner Classic Movies 
(en) Van Heflin hos Rotten Tomatoes 
(en) Van Heflin hos The Movie Database 
(en) Van Heflin hos Internet Broadway Database 
(en) Van Heflin hos Internet Broadway Database 
(en) Van Heflin på Internet Broadway Database
Artikkelen har ingen egenskaper for filmpersondatabaser i Wikidata
Olof Mellberg

Olof Mellberg (født 3. september 1977) er en svensk fotballtrener og tidligere fotballspiller.
Mellberg regnes som en av Sveriges beste backer. Tidligere har han spilt for Degerfors, AIK, spanske Racing Santander, Aston Villa, Juventus og den greske klubben Olympiakos. Under oppholdet i Santander debuterte Mellberg på Sveriges landslag, og fikk sin mesterskapsdebut i EM 2000. 
Mellberg mottok Guldbollen i 2003. Han var tidligere kaptein på det svenske landslaget.


== Referanser ==


== Eksterne lenker ==
(en) Olof Mellberg – kategori av bilder, video eller lyd på Commons 
(en) Olof Mellberg på Internet Movie Database 
(en) Olof Mellberg hos The Movie Database 
(de) Olof Mellberg – Munzinger Sportsarchiv 
(en) Olof Mellberg – FIFA 
(en) Olof Mellberg – UEFA 
(en) Olof Mellberg – Transfermarkt 
(en) Olof Mellberg – Transfermarkt (manager) 
(en) Olof Mellberg – national-football-teams.com 
(en) Olof Mellberg – WorldFootball.net 
(en) Olof Mellberg – Soccerbase.com 
(en) Olof Mellberg – FootballDatabase.eu 
(en) Olof Mellberg – Soccerway
Dwight Yorke

Dwight Eversley Yorke (født 3. november 1971 i Canaan på Tobago) er en tidligere fotballspiller fra Trinidad og Tobago. Han spilte for de engelske klubbene Aston Villa, Manchester United, Blackburn Rovers, Birmingham City og Sunderland AFC. 
Yorke var den store stjernen og kaptein på Trinidad og Tobagos landslag, da han avsluttet sin karriere på landslaget etter VM 2006 i Tyskland. Yorke er også kjent for å ha vært samboer med glamour-modellen Katie Price.


== Aston Villa ==
Dwight Yorke ble først oppdaget av Graham Taylor, den gang Aston Villa-manager, på en tur til De vestindiske øyer i 1989. Yorke dukket opp i et lag som spilte en vennskapskamp mot Aston Villa. Taylor ble imponert og tilbød Yorke prøvespill hos Villa. Yorke ble deretter tilbudt en permanent kontrakt og han fikk sin debut for Aston Villa mot Crystal Palace den 24. mars 1990. Kampen endte 0-1.
I i sin tid i Aston Villa, fra 1989 til 1998, spilte Yorke høyre ving frem til 1995-96 sesongen, da han ble flyttet frem for å spille angriper. Yorke etablerte seg raskt som en av Premier League's beste angripere. Yorke ble en integrert del av Villa laget som nådde Liga-cupfinalen i 1996. Villa vant 3-0 med Yorke på scoringslisten. Den 30. september 1996 scoret han et strålende hat-trick mot Newcastle United. Newcastle ledet 3-1 til pause da Aston Villa ble redusert til ti mann da Mark Draper ble utvist sent i første omgang. Yorke viste stor klasse og førte Villa tilbake i kampen ved å score to mål i andre omgang, men det var til ingen nytte ettersom Aston Villa tapte kampen 4-3.


== Manchester United ==
I de tre første sesongene var Yorke en sentral aktør i å veilede sin klubb til tre suksessrike Premier League titler. I andre sesongen vant United "The Treble", Premier League, FA-cupen og Champions League. Yorke dannet et meget fryktet spisspar sammen med Andy Cole 1998-99 sesongen. Yorke avsluttet sesongen som toppscorer. 
Men i 2001-02 sesongen mistet Yorke sin plass i startoppstillingen etter ankomsten til Ruud van Nistelrooy. Det ble også rykter om at Yorke hadde en krangel med United-sjef Alex Ferguson etter hans mye omtalte forholdet med den britiske modellen Jordan. Sommeren etter ble han solgt til Blackburn for 2 millioner pund. 
Alt i alt scoret han 64 mål for Manchester United på 188 kamper. 
I perioden i Manchester United vant han:

Premier League: 1998–99, 1999–00, 2000–01
FA Cup: 1999
UEFA Champions League: 1999
Intercontinental Cup: 1999


== Sunderland ==
Yorke avluttet karrieren i Sunderland. Der ble han gjenforent med Roy Keane, hans gamle lagkamerat fra Manchester United.


== Referanser ==


== Eksterne lenker ==
(en) Dwight Yorke – kategori av bilder, video eller lyd på Commons 
(en) Dwight Yorke på Internet Movie Database 
(de) Dwight Yorke – Munzinger Sportsarchiv 
(en) Dwight Yorke – FIFA 
(en) Dwight Yorke – UEFA 
(en) Dwight Yorke – Transfermarkt 
(en) Dwight Yorke – national-football-teams.com 
(en) Dwight Yorke – WorldFootball.net 
(en) Dwight Yorke – Soccerbase.com 
(en) Dwight Yorke – FootballDatabase.eu 
(en) Dwight Yorke – FBref 
Dwight Yorke på Instagram
Hälleforshund

Hälleforshund (anerkjennes ikke internasjonalt) er en mellomstor-stor svensk jakthundrase av spisshundtype.


== Opprinnelse og alder ==
Hälleforshund er en hunderase skapt i moderne tid. Rasen er et resultat av krysninger mellom svenske, finske og russiske spisshunder fra 1930-tallet og et par tiår framover. Typen viste seg tidlig som en svært dyktig jakthund på elg og ble derfor raskt etterspurt av svenske jegere, som på denne tiden slet med en hurtig voksende elgstamme. Rasen ble anerkjent av SKK i april 2000, men mangler fortsatt anerkjennelse fra FCI og andre internasjonale kennelklubber.


== Utseende, anatomi og fysikk ==
Hälleforshund er en svakt rektangulær mellomstor-stor spisshund, tørr og kraftig med god reisning. Den gir et kraftfullt, energisk og modig uttrykk. Hodet er kileformet, langstrakt og tørt, og har tydelig markert stopp. Ørene er høy ansatt, stående spisse og rørlige. Halsen er muskuløs, har god lengde og reisning. Ryggen er rett og har kraftig muskulatur. Kraftig, dyb brystkasse og noe opptrukket buklinje. Beina er tørre, rette og kraftige. Halen er høyt ansatt og kan bæres i bue over rygglinjen eller ringlet over ryggen.
Pelsen er tett, grov og noe strittende. Underulla er tett og myk. Fargen skal være gulrød i mørkere og lysere nyanser.
Hannene blir ca. 55–63 cm i skulderhøyde og kan veie opp mot 30 kg. Tispene blir ca. 52–60 cm i skulderhøyde og veier gjerne omkring 5 kg mindre enn hannene.


== Bruksområde ==
Hälleforshund er en utpreget jakthund på elg, men den har også gode egenskaper som ledhund og ettersøkshund. Den regnes som hardfør, sterk og utholdende.


== Lynne og væremåte ==
Hälleforshund har tidligere gått for å være en svært dårlig familiehund, fordi den ofte hadde dårlig gemytt. Gemyttet har imidlertid bedret seg betraktelig fra 1980-tallet og framover, men den bør fortsatt regnes som en typisk enmannshund. Den trenger store mengder mosjon for å trives.


== Annet ==
Pelsen krever jevnlig vedlikehold.


== Se også ==
Nordiske hunderaser


== Eksterne lenker ==
Hälleforshundklubben (SV)
Jelq

Jelqing er en teknikk for å forstørre penisen ved å øke blodtrykket i penisen, der målet er å permanent øke størrelsen på ereksjonen. Denne teknikken, også kalt «melking», går ut på å legge tommelen og pekefingeren rundt penisskaftet mens penisen er halvveis erigrert, for så å føre fingrene frem mot penishodet, og dermed blir blod presset fremover i penisen.
Denne metoden kan være skadelig og blir derfor ikke anbefalt av skolemedisinere.
Noen mener at en eventuell økning i størrelsen kommer av arrvev som kraftig reduserer seksualfunksjonen.